У адозьве ад 27 лютага, у прыватнасьці, паведамлялася, што член аб’яднаньня архітэктар‑рэстаўратар Уладзімер Папруга распрацаваў комплексны праект аднаўленьня гістарычнага цэнтру сталіцы, накіраваны ў Менгарвыканкам. Аўтар адозвы выказаў занепакоенасьць нежаданьнем гарадзкіх уладаў абмяркоўваць гэты праект з грамадскасьцю, а таксама абыякавасьцю кантрольных і наглядных органаў да шматлікіх парушэньняў нарматыўна‑прававой базы па ахове гісторыка‑культурнай спадчыны, якія набываюць у сталіцы татальны характар.